Държавен вестник, бр. 76, 2012 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  76
1. не се разрешава такова облъчване на уча­
щи се, стажанти, бременни жени и кърмачки;
2. такова облъчване може да се разреши 
само за лица от персонала, класифицирани 
като категория А съгласно чл. 28, т. 1;
3. облъчването е ограничено по време и са 
определени засегнатите работни помещения 
и лица от персонала;
4. максималната граница на дозата за всяко 
конкретно повишено облъчване се определя 
с акта за разрешаването му, но не може да 
надвишава 50 mSv за всяка отделна година, 
при условие че средната ефективна доза за 
които и да е пет последователни години не 
надвишава 20 mSv.
(2) При настъпване на обстоятелства, 
при които е наложително да се извършат 
операции, свързани с повишено облъчване 
на лица от персонала, ръководителят на 
предприятието е длъжен да представи на 
министъра на здравеопазването и на пред­
седателя на АЯР обосновка, придружена 
със списък на лицата от персонала, които 
ще извършват операциите, тяхното писмено 
съгласие, времето и мястото на операциите, 
становището на здравно заведение и всяка 
друга информация за създалите се обстоя­
телства и за предприети мерки.
Чл. 22. (1) Преди извършване на операции, 
при които е разрешено повишено облъчване на 
определени лица от персонала, ръководителят 
на предприятието е длъжен да предостави на 
засегнатите лица информация за очакваната 
ефективна и еквивалентна доза, характера на 
работата, защитните мерки и радиационния 
риск.
(2) Ръководителят на предприятието по 
ал. 1 е длъжен да предоставя на засегнатите 
лица информация за реално получените дози 
след приключването на съответната работа 
или във всеки момент по тяхно желание.
(3) Всяко лице, което се подлага на разре­
шено повишено облъчване, може по собствено 
желание във всеки момент да прекрати дей­
ността чрез писмен отказ.
(4) Надхвърлянето на границите на ефек­
тивните дози при повишено облъчване не е 
основание за отстраняване или преместване 
на професионално облъчваното лице от из­
вършваната от него дейност. 
Г л а в а  п е т а
ИЗИСКВАНИЯ И МЕРКИ ЗА РАДИАЦИ­
ОННА ЗАЩИТА НА ПРОФЕСИОНАЛНО 
ОБЛЪЧВАНИ ЛИЦА, СТАЖАНТИ И УЧА­
ЩИ СЕ
Раздел I
Общи изисквания
Чл. 23. Радиационната защита на професи­
онално облъчваните лица се осигурява чрез:
1. предварителна оценка за определяне 
на естеството и степента на радиационния 
риск за облъчваните работници и прилагане 
оптимизацията на радиационната защита при 
всички условия на работа;
2. класификация на работните места в раз­
лични зони, където е подходящо, определени 
въз основа на оценка на очакваните годишни 
дози и вероятността и нивото на възможните 
облъчвания;
3. класификация на професионално облъч­
ваните лица в различни категории;
4. осъществяване на контрол и мониторинг 
в различните зони и в зависимост от условията 
на работа, включително, при необходимост, 
и индивидуален мониторинг;
5. медицинско наблюдение.
Раздел II
Мерки за ограничаване на облъчването
Чл. 24. (1) В ядрените съоръжения и 
обектите с ИЙЛ, където има вероятност об­
лъчването да надхвърли 1 mSv годишно или 
еквивалентната доза да достигне една десета 
от дозовата граница за очната леща, кожата 
и крайниците, се обособяват контролирана 
и/или надзиравана зона. 
(2) В контролираната и надзираваната 
зона се осъществяват защитни мероприятия 
и мониторинг, като техният вид, качество и 
обхват се определят в съответствие с вида на 
съоръжението или източника и естеството, и 
размера на риска.
(3) Мерките за радиационна защита в 
контролираната зона на ядрени съоръжения 
и обекти с ИЙЛ, в т. ч. вътрешни правила, 
инструкции и административни процедури, 
се определят и прилагат от съответните ли­
цензианти.
(4) Размерът и границите на контролира­
ната и надзираваната зона и предвидените 
защитни мерки в тях се обосновават в хода 
на лицензионния процес.
Чл. 25. (1) При определяне границите на 
контролираната зона в ядрени съоръжения и 
обекти с ИЙЛ следва да се отчитат очакваните 
дози при нормално облъчване, вероятностите 
и дозите от потенциално облъчване, видът и 
обемът на необходимите мерки за радиаци­
онна защита на персонала.
(2) Границите на контролираната зона се 
обозначават, като се използват знаци, надписи 
и други подходящи средства в зависимост от 
характеристиките на йонизиращите лъчения и 
вида на извършваната работа. Това изискване 
се отнася и за случаите, когато даден ИЙЛ се 
използва само временно или се премества на 
различни места при използването му. В тези 
случаи при обозначаването на контролираната 
зона се посочва и времето на възможното 
облъчване.